ปธ.กกต.บู๊แหลก ตอก สนช.ออก กม.ไม่รัดกุม
ระบุขัดต่อหลักนิติธรรม ปชป.-พท.ร่วมถล่มด้วย เหมือนเด็กเล่นขายของ,บิ๊กตู่โต้หาเสียงลงพื้นที่ตรวจน้ำท่วม จ.เพชรบุรี ปลื้มคนเมืองเพชรฯเชียร์เบิ้ลเก้าอี้นายกฯ โอ่ชินแล้วเสียงเชียร์ให้เป็นผู้นำต่อ ผบ.ทบ.ขึงขังเบรก สุเทพ นำขบวนคาราวานรวมพลังประชาชาติไทยเดินสายพบประชาชน แม่ทัพภาค 4 ฮึ่ม หากกลุ่มใดเคลื่อนไหวฝ่าฝืนคำสั่ง คสช. ลุยจับดำเนินคดีหมด ประธาน กกต.สวนกลับ สนช.ให้โทษตัวเอง ออกกฎหมายลูก กกต.ไม่รัดกุม ต้องโร่ขอแก้ไขใหม่ โวยหูเบาเจอพวกสอบตกผู้ตรวจการเลือกตั้งปั้นข้อมูลเป่าหู ปชป.-พท.ช่วยขย่มซ้ำ เหน็บ สนช.ทำตัวเหมือนเด็กเล่นขายของ หม่อมเต่า นำทัพยื่นจัดตั้งพรรค รปช. ประกาศพร้อมหนุน ลุงตู่ ยึดเก้าอี้ผู้นำ แต่ต้องมาจากบัญชีพรรคการเมือง,หลังจากที่นายสุเทพ เทือกสุบรรณ ผู้ร่วมก่อตั้งพรรครวมพลังประชาชาติไทย เตรียมจัดคาราวานเดินสายปราศรัยทั่วประเทศ อาจเข้าข่ายการเคลื่อนไหวทางการเมือง ฝ่าฝืนคำสั่งหัวหน้า คสช. ล่าสุด ฝ่ายความมั่นคง โดย พล.อ.เฉลิมชัย สิทธิสาท ผบ.ทบ. ออกมาปรามห้ามนายสุเทพจัดคาราวานเดินสายหาเสียง โดยให้ทุกพรรคการเมืองรอการผ่อนคลายล็อกไปพร้อมๆกันในเดือน ก.ย. ขณะที่ พล.ท.ปิยวัฒน์ นาควานิช แม่ทัพภาคที่ 4 ระบุไม่ว่าจะเป็นกลุ่มใด หากเคลื่อนไหวทางการเมืองผิดคำสั่ง คสช. จะจับดำเนินคดีทั้งหมด,คนเพชรบุรีเชียร์ บิ๊กตู่ นั่งเก้าอี้ต่อ,เมื่อเวลา 10.30 น. วันที่ 8 ส.ค. ที่โครงการส่งน้ำ และบำรุงรักษาเพชรบุรี (เขื่อนเพชร) อ.ท่ายาง จ.เพชรบุรี พล.อ.ประยุทธ์ จันทร์โอชา นายกรัฐมนตรีและหัวหน้า คสช.ลงพื้นที่ตรวจเยี่ยมสถานการณ์น้ำท่วม จ.เพชรบุรี โดยมีประชาชนตะโกนให้กำลังใจเป็นนายกฯต่ออีกสมัย โดย พล.อ.ประยุทธ์ตอบกลับอย่างอารมณ์ดีว่า วันนี้ไม่ได้มาทำการเมือง มาเฉพาะนายกฯ ทหารและ คสช. เดี๋ยวหาว่ามาเอาเปรียบอีก,ต่อมาที่คลองประตูระบายน้ำ D9 ต.ตึกเปียน อ.ท่ายาง จ.เพชรบุรี พล.อ.ประยุทธ์กล่าวกับประชาชนที่มารอต้อนรับว่า การลงพื้นที่ครั้งนี้ไม่ได้หวังผลทางการเมือง ไม่กลัวจะเสียคะแนนเสียงใดๆ เพราะไม่มีคะแนน เสียง ขอให้ประชาชนอย่าหลงเชื่อคนที่มาสัญญาจะให้สิ่งตอบแทนหรือเชิญชวนเข้า กทม.เหมือนที่ผ่านมา มีจัดรถรับส่งในหลายพื้นที่ ทำประชาชนตกเป็นเครื่องมือการเมือง ขอให้ประชาชนไปเลือกตั้งและพิจารณาให้ดี ส่วนเรื่องงบประมาณยืนยันจัดสรรตามความเหมาะสมและความเร่งด่วน ประเทศไทยต้องเดินด้วยยุทธศาสตร์ชาติ แผนแม่บท สิ่งที่ทำวันนี้เพื่อประชาชน ทั้งนี้ ระหว่างที่ พล.อ.ประยุทธ์ลงพื้นที่ มีชาวบ้านตะโกนขอให้อยู่เป็นนายกฯ นานๆ ซึ่ง พล.อ.ประยุทธ์ตอบกลับว่า พูดแบบนี้เดี๋ยวถูกสื่อมวลชนมองเป็นเรื่องการเมืองได้,เกจิดังให้เครื่องรางป้องกันศัตรู,จากนั้นเวลา 13.00 น. ที่วัดคุ้งตำหนัก อ.บ้านแหลม จ.เพชรบุรี พล.อ.ประยุทธ์เข้ากราบนมัสการพระครูนิเทศวัชรธรรม (พระอาจารย์สุพจน์) เจ้าอาวาสวัดคุ้งตำหนัก พระนักปฏิบัติ เกจิเชื้อสายรามัญ (มอญ) ซึ่งเป็นที่เคารพศรัทธาของพุทธศาสนิกชน เชื่อกันว่ามีอาคมขลัง โดยไม่อนุญาตให้สื่อมวลชนเข้าสังเกตการณ์ ทั้งนี้ พระครูนิเทศวัชรธรรมได้มอบพระยอดธง เหรียญพระครูนิเทศวัชรธรรม รูปจำลององค์พระเจ้าทันใจ และจตุคาม-รามเทพ รุ่นทรัพย์ไพศาล ซึ่งมีพุทธคุณป้องกันสัตว์มีพิษ มีเขี้ยว ให้นายกฯ ไว้ป้องกันอันตรายจากศัตรู ซึ่งกล่าวกันว่าใครได้ครอบครองจตุคาม-รามเทพไว้ แม้แต่สุนัขบ้าก็แยกเขี้ยวกัดไม่ได้ หรือถ้าเป็นงูพิษจะเลื้อยหนีทันที,เขินถูกชาวบ้านถามสมัครพรรคใด,จากนั้น พล.อ.ประยุทธ์กล่าวกับประชาชนที่มาต้อนรับว่า อยากลงพื้นที่ในทุกจังหวัด ที่ผ่านมาไม่ได้เป็นแบบนี้ ดังนั้น ต้องเลิกความขัดแย้ง ทั้งนี้ มีชาวบ้านเข้ามาโอบกอดนายกฯ พร้อมกล่าวขอบคุณ เพราะไม่เคยมีนายกฯ คนไหนมาที่นี่ ขอให้นายกฯ แบกคน 70 ล้านคนต่อไป ซึ่ง พล.อ.ประยุทธ์ตอบกลับว่า เอาอย่างนั้นเลยหรือ ทำไมต้องเป็นผม ชาวบ้านตอบว่า เพราะใจถึงพึ่งได้ อยากให้เป็นนายกฯ ไปตลอดชีวิตได้หรือไม่ นายกฯ ตอบว่า ไปดูว่าการเลือกตั้ง ใครจะเป็นนายกฯ วันนี้มี 74 พรรคที่ขอจดทะเบียนกับ กกต. ไปดูนโยบายพรรคเขา จากนั้นชาวบ้านถามกลับว่า ต้องถามว่า นายกฯ อยู่พรรคไหน พล.อ.ประยุทธ์อมยิ้มตอบว่า ไม่ตอบเดี๋ยวหาว่ามาการเมือง ผมมาทำการบ้าน ก่อนที่จะกล่าวต่อไปว่า วันนี้ขอเวลาให้ตนหน่อย เข้ามาเป็นนายกฯไม่ใช่ว่าจะนอนสบาย ส่วนตัวไม่เคยคิดต้องมาเป็นนายกฯ แต่เมื่อเห็นทุกคนทำให้มีกำลังใจ ยืนยันว่าจะทำให้ดีที่สุดในชาตินี้ เลือกตั้งให้ดีแล้วกัน,โวชินแล้วเสียงเชียร์นั่งนายกฯต่อ,ต่อมาเวลา 13.40 น. พล.อ.ประยุทธ์ ให้สัมภาษณ์ว่า คนที่ลงมาทำงานวันนี้มีแต่ทหาร เพราะทหารมีกำลังพล ถ้าไม่ต้องเกณฑ์ทหารอย่างที่มีข้อเสนอ จะเอาใครที่ไหนมาทำงาน ตนพูดทุกครั้งว่า ลงพื้นที่ไม่มีการเมือง เมื่อถามว่า ทำไมนายกฯพูดย้ำเช่นนี้ทุกเวที พล.อ.ประยุทธ์ตอบว่า เพราะสื่อชอบหาเรื่องว่า ลงพื้นที่เพื่อการเมือง ถ้าพูดการเมืองให้ไปพูดกับนักการเมือง วันนี้ถ้าเป็นนักการเมืองไปไม่ได้ทุกพื้นที่ แต่ตนไปได้ทุกพื้นที่ วันหน้าใครเป็นนักการเมืองต้องไปทุกพื้นที่เหมือนตน เมื่อถามว่า รู้สึกอย่างไรที่ประชาชนเชียร์ให้เป็นนายกฯต่ออีกสมัย พล.อ.ประยุทธ์ตอบว่า ไม่รู้สึก ชาชินเสียแล้ว รู้สึกปกติเมื่อถามว่า ชาวบ้านถามว่าตัดสินใจอยู่กับพรรคการเมืองใด พล.อ.ประยุทธ์ตอบสั้นๆว่า พักผ่อนมั้ง เมื่อถามว่า เรื่องนี้นายกฯจะตอบได้เมื่อใด พล.อ.ประยุทธ์สะบัดหน้าไม่ตอบก่อนเดินออกจากวงสัมภาษณ์ทันที,บิ๊กป้อม ย้ำเดินสายต้องขออนุญาต,ที่ทำเนียบรัฐบาล พล.อ.ประวิตร วงษ์สุวรรณ รองนายกรัฐมนตรี และ รมว.กลาโหม กล่าวถึงการปลดล็อกพรรคการเมืองว่า ขณะนี้ยังไม่ได้กำหนดวันที่ คสช. จะร่วมคุยกับพรรคการเมือง เมื่อถามว่า ขณะนี้พรรคการเมืองเดินสายพบประชาชนได้หรือไม่ พล.อ.ประวิตรตอบว่า ถ้าขออนุญาตก็ทำได้หมด แต่ถ้าไม่ขออนุญาตก็ผิดกฎหมาย เรื่องนี้มีคนตรวจสอบอยู่แล้ว เมื่อถามว่า พรรครวมพลังประชาชาติไทย (รปช.) มีการขออนุญาตเรื่องดังกล่าวหรือยัง พล.อ.ประวิตรตอบว่า ไม่ได้เจอ ม.ร.ว.จัตุมงคล โสณกุล หัวหน้าพรรค รปช.จึงไม่รู้,นัดคุย กกต.คลายล็อกเดือน ก.ย.,นายวิษณุ เครืองาม รองนายกรัฐมนตรี กล่าวถึงการคลายล็อกพรรคการเมืองว่า ในการประชุม คสช.วันที่ 7 ส.ค. ไม่ได้หารือเรื่องดังกล่าว เพราะเข้าใจอยู่แล้วว่าการคลายล็อกจะเกิดขึ้นหลังช่วง 90 วัน ระหว่างรอ พ.ร.บ.ประกอบรัฐธรรมนูญว่าด้วยการเลือกตั้ง ส.ส. มีผลบังคับใช้ จะคลายบางล็อกเช่น ให้ กกต.แบ่งเขตเลือกตั้ง ให้พรรคการเมืองทำไพรมารีโหวต หรืออะไรที่คล้ายไพรมารีโหวตได้ และพรรคการเมืองอาจทำกิจกรรมบางอย่างได้โดยแจ้งให้ กกต.ทราบ เมื่อถามว่าความชัดเจนจะเกิดขึ้นก่อนกลางเดือน ก.ย. ที่กฎหมายจะประกาศใช้หรือไม่ นายวิษณุตอบว่า ความชัดเจนจะเกิดขึ้นหลังมีการแก้ไขคำสั่งหัวหน้า คสช.ที่ 53/2560 ขณะนี้ติดขัดแค่เรื่องวิธีทำไพรมารีโหวต ตนยังไม่ได้นัดหมาย กกต.ชุดใหม่ ไม่จำเป็นต้องรอให้มีการโปรดเกล้าฯ สามารถหารือได้ก่อน พร้อมเมื่อใดหารือได้เลย โดยจะประสานเลขาธิการ กกต.,กองทัพเบรก สุเทพ จัดคาราวาน,พล.อ.เฉลิมชัย สิทธิสาท ผู้บัญชาการทหารบก กล่าวถึงกรณี นายสุเทพ เทือกสุบรรณ ผู้ร่วมก่อตั้งพรรครวมพลังประชาชาติไทย (รปช.) จัดขบวนคาราวานพบปะประชาชนว่า การประชุม คสช.เมื่อวันที่ 7 ส.ค.มีหารือเรื่องดังกล่าว แต่ยังไม่ได้ข้อสรุป แต่มีแนวทางผ่อนคลายตามห้วงเวลาว่าสามารถดำเนินการได้ ซึ่งยังไม่ได้คุย ส่วนจะผ่อนคลายก่อนเดือน ก.ย.หรือไม่ อยู่ระหว่างหารือ ยังไม่ได้ข้อสรุป คิดว่าคงไม่นาน รายละเอียดการผ่อนคลายจะมีขั้นตอนดำเนินการ ไม่ได้ผ่อนคลายทั้งหมด จะผ่อนคลายเพื่อให้ทุกส่วนดำเนินการได้ ไม่ให้เสียเปรียบได้เปรียบและเกิดผลกระทบที่ตามมา ขอให้ใจเย็นๆเดือน ก.ย.จะรู้ผล เมื่อถามว่า หากนายสุเทพร้องขอมาจะทำได้หรือไม่ พล.อ.เฉลิมชัยตอบว่า ยัง ถ้าให้ต้องให้ทั้งหมด เราเข้าใจว่าการเลือกตั้งอยู่ข้างหน้า ทุกคนอยากหาเสียง แต่อยากให้ทุกอย่างพร้อมแล้วเดินไปพร้อมๆกัน ไม่มีใครได้เปรียบเสียเปรียบ,ฮึ่มจับหมดทุกกลุ่มหากทำผิด,พล.ท.ปิยวัฒน์ นาควานิช แม่ทัพภาคที่ 4 ในฐานะผู้บัญชาการกองกำลังรักษาความสงบเรียบร้อย (กกล.รส.ทภ.4) กล่าวถึงสถานการณ์การเคลื่อนไหวทางการเมืองในพื้นที่ภาคใต้ว่า ขณะนี้กลุ่มการเมืองและพรรคการเมืองในพื้นที่เริ่มเคลื่อนไหวมากขึ้น โดยเฉพาะพื้นที่จังหวัดชายแดนภาคใต้ ทหารจะดูแลสถานการณ์ให้เป็นไปด้วยความเรียบร้อย ทหารกองทัพภาคที่ 4 จะไม่ไปเดินตามหลังนักการเมือง เราเป็นกลางทางการเมือง ทั้งนี้ไม่มั่นใจว่าจะคุมสถานการณ์การแข่งขันทางการเมืองได้ แต่ตัวนักการเมือง ชาวบ้านต้องร่วมมือด้วย จะพยายามทำให้ดีที่สุด เพื่อให้มีความสงบเรียบร้อย เมื่อถามว่า นายสุเทพ เทือกสุบรรณ ผู้ร่วมก่อตั้งพรรครวมพลังประชาชาติไทย (รปช.) จัดขบวนคาราวานพบปะประชาชน เข้าข่ายผิดกฎหมายหรือไม่ เพราะ คสช.ยังไม่มี,คำสั่งปลดล็อกทางการเมือง พล.ท.,ปิยวัฒน์ตอบว่า ทุกคนต้องปฏิบัติตามกรอบกฎหมายเดียวกัน นโยบายของตนใช้การเมืองนำ ทหารตาม การเมืองขยาย แต่ถ้าใครทำผิดกฎหมาย จะจับหมด ถ้าไม่ผิดก็ทำไป เมื่อถามย้ำว่า หากนายสุเทพลงพื้นที่ภาคใต้ แล้วเคลื่อนไหวทางการเมืองผิดคำสั่ง คสช.จะจับหรือไม่ แม่ทัพภาคที่ 4 ตอบว่า ไม่ว่าจะเป็นพวกใด กลุ่มใด ถ้าเป็นคนไทย ทำผิดกฎหมาย ก็จับหมด ตั้งแต่หัวสุดยันท้ายสุด,ห้ามไม่ได้ สนช.แก้ พ.ร.บ.กกต.,นายวิษณุ เครืองาม รองนายกรัฐมนตรี กล่าวถึงกรณี สนช.ระบุ กกต.ชุดเดิมเร่งรีบสรรหาผู้ตรวจการเลือกตั้งประจำจังหวัดเกินไป แต่เลขาธิการ กกต. ยืนยันต้องเร่งดำเนินการให้ทันการคัดเลือก ส.ว. ว่า ตนเข้าใจเหมือนที่เลขาธิการ กกต.ยืนยัน แต่ความเห็นต่างที่เกิดขึ้นไม่ใช่ความขัดแย้ง ต่างคนต่างทำหน้าที่ กกต.ชุดปัจจุบันทำตามอำนาจที่มี ส่วนจะควรหรือไม่แล้วแต่มุมมอง สนช.หรือคนอื่นมองว่า ควรจะรอ กกต.ชุดใหม่ ถือเป็นการแสดงความเห็น เมืองไทยอย่าไปถือว่า คิดไม่เหมือนกันจะเป็นความขัดแย้ง ทะเลาะกันเสียหมด ส่วนผู้ตรวจการเลือกตั้ง 616 คน ที่คัดมาแล้วจะต้องโละใหม่หรือไม่นั้น นายกฯระบุแล้วให้ กกต.ชุดเก่าและชุดใหม่ไปคุยกัน รัฐบาลไม่เกี่ยว และไม่อยากจะเข้าไปเกี่ยว เมื่อถามว่า ถ้า สนช.ยืนยันจะแก้ พ.ร.บ.กกต.จะทำได้หรือไม่ นายวิษณุตอบว่า เป็นสิทธิของ สนช. เพราะตามรัฐธรรมนูญ การแก้ไขกฎหมายประกอบรัฐธรรมนูญทำได้เพียง 2 ฝ่าย คือ ครม. และ สนช. 25 คนเข้าชื่อกัน,เชื่อไม่มีผลถ่วงโรดแม็ปเลือกตั้ง,เมื่อถามว่าจะกระทบต่อการคัดเลือก ส.ว.หรือไม่ นายวิษณุตอบว่า น่าจะเป็นปัญหาอยู่เหมือนกัน เพราะ พ.ร.บ.ประกอบรัฐธรรมนูญว่าด้วยการได้มาซึ่ง ส.ว.จะมีผลทันทีหลังโปรดเกล้าฯ ที่ต้องดำเนินการคัดเลือก ส.ว.เลย ดังนั้นการแก้ไขกฎหมายของ สนช.จะทันหรือไม่ เพราะมีกระบวนการอยู่ ซึ่งยืดยาว เมื่อถามว่า ถ้าส่งผลกระทบต่อการคัดเลือก ส.ว.จะแก้ปัญหาอย่างไร นายวิษณุตอบว่า อยู่ที่การแก้ไขจะเขียนอย่างไร ตนยังไม่เคยเห็น ถ้าเขียนให้ผู้ตรวจการเลือกตั้งที่ได้รับการคัดเลือกมาก่อนหน้านี้สิ้นสุดลง ก็ต้องเขียนรองรับด้วยว่า กิจการที่ทำไปก่อนแล้วเป็นอย่างไร อยู่ที่เทคนิค คิดว่าเขาคงเขียนเป็น อย่างไรก็ตาม ไม่คิดว่าเรื่องนี้จะดึงการเลือกตั้งให้ช้าตามที่หลายคนกังวล ไม่เกี่ยวกัน เพราะกรอบเวลาเลือกตั้งกำหนดในรัฐธรรมนูญ ไม่มีกฎหมายใดดึงได้,พล.อ.ประวิตร วงษ์สุวรรณ รองนายกรัฐมนตรีและ รมว.กลาโหม กล่าวว่า ไม่ทราบเรื่องกรณีสมาชิก สนช. 36 คน เข้าชื่อขอแก้ไข พ.ร.บ.ประกอบรัฐธรรมนูญว่าด้วยคณะกรรมการการเลือกตั้ง (กกต.) เป็นเรื่องของ กกต. และ สนช. ตนไม่มีส่วนเกี่ยวข้อง แต่เรื่องนี้ไม่กระทบโรดแม็ปเลือกตั้ง ยืนยันว่า จะมีการเลือกตั้งช่วงต้นปี 62,กกต.สวน สนช.ต้องโทษตัวเอง,ที่สำนักงานคณะกรรมการการเลือกตั้ง (กกต.) นายศุภชัย สมเจริญ ประธาน กกต.กล่าวถึงกรณี สนช.ระบุ กกต.เสียมารยาทที่เร่งรีบคัดเลือกผู้ตรวจการเลือกตั้งโดยไม่รอ กกต.ชุดใหม่ ด้วยน้ำเสียงและท่าทีขึงขังว่า สนช.จะมาโทษว่าระเบียบ กกต.ไม่รอบคอบรัดกุมไม่ได้ ต้องโทษตัวเองว่า ออกกฎหมายไม่รัดกุม โดยเฉพาะ พ.ร.บ.ประกอบรัฐธรรมนูญว่าด้วย กกต. ออกกฎหมายที่ขัดต่อหลักนิติธรรม นิติรัฐ นิติประเพณี ขาดความเสมอภาค ไม่เท่าเทียมกับ พ.ร.บ.ประกอบรัฐธรรมนูญฉบับอื่นๆ สนช.รู้อยู่แก่ใจ ไม่อยากฟื้นฝอยหาตะเข็บ กกต.ชุดปัจจุบันจำเป็นต้องคัดเลือกผู้ตรวจการเลือกตั้ง ไม่ใช่การแก้ตัว เพราะ พ.ร.บ.ประกอบรัฐธรรมนูญว่าด้วยการเลือกตั้ง ส.ส. และ พ.ร.บ.ประกอบรัฐธรรมนูญว่าด้วยการได้มาซึ่ง ส.ว.จะครบ 90 วันในวันที่ 13 ก.ย.2561 ซึ่งผู้ตรวจการเลือกตั้งต้องมาตรวจการสรรหา ส.ว.ด้วย การที่ สนช.จะแก้ไขให้คณะกรรมการสรรหาผู้ตรวจการเลือกตั้ง มีผู้พิพากษามาเป็นกรรมการเชื่อว่า ผู้พิพากษาคงไม่เข้าร่วม เนื่องจากหากเกิดกรณีถูกฟ้องร้องภายหลัง ศาลต้องเป็นผู้ตัดสินแล้วจะทำอย่างไร,ซัดหูเบาฟังพวกสอบตกเป่าหู,นายศุภชัยกล่าวว่า หากผู้ตรวจการเลือกตั้งขาดความสุจริต เที่ยงธรรม ขาดคุณสมบัติ ขาดประสิทธิภาพ กกต.ชุดใหม่มีมติให้ผู้นั้นพ้นจากตำแหน่ง คัดออกจากบัญชีรายชื่อได้ทันที ผู้ตรวจการเลือกตั้งไม่มีอำนาจทำสำนวนร้องเรียน แต่มีหน้าที่ตรวจสอบการเลือกตั้งเท่านั้น ไม่มีความจำเป็นที่กกต.ชุดตนจะไปวางคนของตัวเอง เราไม่ได้เป็นนักการเมือง ไม่คิดลงเล่นการเมือง อยากอยู่อย่างสงบหลังพ้นตำแหน่ง เมื่อถามว่า มองวัตถุประสงค์การเคลื่อนไหวแก้ไขเรื่องผู้ตรวจการเลือกตั้งอย่างไร นายศุภชัยตอบว่า ไม่อยากวิจารณ์ แต่รู้มาว่า มีคนไม่ได้รับเลือกในระดับจังหวัดไปร้องเรียน สนช.ว่า ไม่ได้รับความเป็นธรรม ถ้า สนช.มีข้อมูลว่า ผู้ได้รับคัดเลือกขาดคุณสมบัติ มีลักษณะต้องห้าม สามารถส่งมาให้ กกต.พิจารณาได้ แต่หากมีการโละผู้ได้รับคัดเลือกทั้ง 616 คน คงจะไม่ชี้นำให้ไปฟ้องร้อง เพราะถูกสั่งสอนมาว่า ไม่ให้ยุเป็นความกันมันไม่ดี เป็นเรื่องที่ 616 คน จะไปว่ากันเอง กกต.เลือกมาแล้วถือว่าทำตามหน้าที่ หากไม่ทำจะถูกต่อว่า กิน เงินเดือนไปวันๆ ไม่ทำงาน คิดว่าการโละผู้ได้รับคัดเลือกทำได้แค่เป็นรายบุคคล ไม่สามารถโละทั้งหมดได้,ปชป.ถามหาหลักการเขียน ก.ม.,นายนิพิฏฐ์ อินทรสมบัติ รองหัวหน้าพรรคประชาธิปัตย์ กล่าวถึงกรณีนายวิษณุ เครืองาม รอง นายกรัฐมนตรี ระบุ คสช.เคาะ 2 แนวทางการทำไพรมารีโหวต ให้ทำไพรมารีโหวตระดับภาค และการใช้วิธีการรับฟังความเห็นสมาชิกพรรคในการคัดเลือกผู้สมัคร ส.ส. ว่า การทำไพรมารีโหวตระดับภาค ส่วนตัวยังคิดไม่ออกว่าจะทำได้อย่างไรเพราะจำนวนสมาชิกพรรคแต่ละภาคมีไม่เท่ากัน เป็นสมาชิกในภาคใต้ถึง 40,000 คน เมื่อทำไพรมารีโหวต ฐานสมาชิกที่มากกว่าภาคอื่นจะกระทบต่อการจัดลำดับบัญชีรายชื่อทั่วประเทศทั้ง 150 คน รวมถึงพรรคจะจัดทำบัญชีรายชื่อผู้สมัครอย่างไร เช่น นายชวน หลีกภัย เคยเป็นอดีตนายกฯที่พรรคตั้งให้อยู่ในบัญชีรายชื่อระดับประเทศ แต่ถ้าผู้มีอำนาจกำหนดให้เป็นบัญชีรายชื่อระดับภาคใต้ สมาชิกพรรคในภาคอื่นที่อยากเลือกนายชวนก็ไม่สามารถเลือกได้ เกิดปัญหาลักลั่นอีก รู้สึกงงๆที่ผู้มีอำนาจแสดงท่าทีกลับไปมา เช่นเดียวกับกรณีที่สนช.จะโละทิ้งผู้ตรวจการเลือกตั้ง ทั้งที่ กกต.ทำตามกฎหมายและ สนช.ก็โหวตให้มีผลบังคับใช้เอง ทั้งหมดแสดงให้เห็นถึงการใช้อำนาจตามอำเภอใจ เพื่อความถูกใจ ไม่ใช่ความถูกต้องตามหลักการ กฎหมายที่เขียนมากับมือ แต่เมื่อไม่ได้คนของตัวเองเข้าสู่อำนาจตามที่ต้องการ ก็ลบแล้วเขียนใหม่ เพื่อให้ตรงตามความถูกใจที่ต้องการ,ซัด สนช.เหมือนเด็กเล่นขายของ,นายชวลิต วิชยสุทธิ์ อดีตรองเลขาธิการ พรรคเพื่อไทย กล่าวว่า กรณี สนช.เข้าชื่อแก้ พ.ร.บ.ประกอบ รัฐธรรมนูญว่าด้วย กกต. ประเด็นผู้ตรวจการเลือกตั้งนั้นเหมือนเด็กเล่นขายของ เพราะกฎหมาย กกต. เป็นกฎหมายลูกที่ สนช.ให้ความเห็นชอบเอง การที่ กกต.ชุดปัจจุบันสรรหาผู้ตรวจการเลือกตั้งได้ดำเนินการตามกฎหมายที่ สนช.ออก จึงไม่มีเหตุผลไปลบล้างการดำเนินการตามกฎหมาย ถึงขนาดต้องแก้กฎหมายที่เพิ่งมีผลบังคับใช้ สนช.เป็นหนึ่งในแม่น้ำ 5 สาย คงไม่ได้ทำโดยพลการ คงได้ไฟเขียวมา อย่าลืมประชาชนทั้งประเทศมองอยู่ เช่นเดียวกับ พ.ร.บ.พรรคการเมืองที่มีผลบังคับใช้แล้ว แต่มีคำสั่ง คสช.ออกมาทับ ส่งผลให้เกิดความเสียหายคาราคาซังเกิดความเสียหายแก่บ้านเมือง ทางที่ดีควรเปิดให้ทำกิจกรรมทางการเมืองได้ตามกฎหมาย,กก.สรรหาเปิดเฟ้น 2 กกต. 14-28 ส.ค.,ที่รัฐสภา มีการประชุมคณะกรรมการสรรหากรรมการการเลือกตั้ง (กกต.) ที่เหลืออีก 2 คน เป็นการประชุมนัดแรกมีนายชีพ จุลมนต์ ประธานศาลฎีกา เป็นประธานการประชุม ภายหลังการประชุม นายพรเพชร วิชิตชลชัย ประธาน สนช. กล่าวว่า ที่ประชุมคณะกรรมการสรรหามีมติให้ใช้วิธีการเปิดรับสมัครผู้มีคุณสมบัติตามที่รัฐธรรมนูญกำหนด จะเปิดรับสมัครตั้งแต่วันที่ 14-28 ส.ค.2561 ขณะเดียวกันที่ประชุมยังได้พิจารณาทบทวนประกาศและระเบียบที่เกี่ยวข้องกับการสรรหาผู้สมัครด้วย เพื่อให้สอดคล้องกับการสรรหา โดยเฉพาะผู้ที่ทำงานหรือเคยทำงานในภาคประชาสังคมมาแล้วไม่น้อยกว่า 20 ปีที่ต้องเป็นไปตามรัฐธรรมนูญ คาดว่าใน ช่วงวันที่ 4-6 ต.ค. จะลงมติให้ความเห็นชอบรายชื่อผู้มีคุณสมบัติเหมาะสมเสนอต่อที่ประชุมสภานิติบัญญัติแห่งชาติ (สนช.)ได้ โดยร่นระยะเวลาการพิจารณาในชั้นกรรมการสรรหาจาก 90 วัน เหลือ 60 วัน กระบวนการทุกอย่างยังเป็นไปตามเดิม ผู้ที่เคยสมัครแล้วสามารถกลับมาสมัครได้ใหม่อีกครั้ง ยกเว้นคนที่ไม่ผ่านความเห็นชอบจาก สนช.จะกลับมาสมัครไม่ได้,หม่อมเต่า หนุน บิ๊กตู่ นั่งนายกฯ,อีกด้านหนึ่ง ที่สำนักงานคณะกรรมการการเลือกตั้ง ม.ร.ว.จัตุมงคล โสณกุล ว่าที่หัวหน้าพรรครวมพลังประชาชาติไทย พร้อมกรรมการบริหารพรรค ยื่นขอจัดตั้งพรรคการเมือง โดยมีทุนประเดิม 30,350,000 บาท ผู้ร่วมก่อตั้ง 607 คน จากนั้น ม.ร.ว.จัตุมงคลกล่าวว่า หลังจากนี้เป็นขั้นตอนหา สมาชิกเป็นการภายในจนกว่าจะมีการปลดล็อกทางการเมือง ส่วนกรณีนายเอนก เหล่าธรรมทัศน์ ที่มีกระแสข่าวจะเป็นหัวหน้าพรรค แต่กลับไม่มีตำแหน่งใดๆนั้น เพราะสื่อคาดการณ์กันไปเอง นายเอนกไม่มีปัญหาที่ไม่มีตำแหน่ง บอกว่าจะคอยดูการทำงานของตน เมื่อถามว่า แม้เป็นหัวหน้าพรรคแต่อาจถูกมองว่าเป็นแค่เงานายสุเทพ เทือกสุบรรณ ม.ร.ว.จัตุมงคลตอบว่า ไม่มีใครไปเถียงนายสุเทพ เพราะเป็นคนหัวแข็ง ตนก็หัวแข็งเช่นกัน อาจจะนิสัยดีกว่า ในทางเทคนิคตนเป็นผู้มีอำนาจเซ็นชื่อ นายสุเทพเซ็นอะไรก็ไม่เกิด ทั้งนี้ พร้อมสนับสนุนพล.อ.ประยุทธ์ จันทร์โอชา เป็นนายกรัฐมนตรี แต่ต้องมาจากบัญชีรายชื่อพรรคการเมือง เนื่องจากจะเป็นนายกฯคนนอกเป็นเรื่องยาก การเลือกตั้งครั้งนี้เหมือนเลือกนายกฯไปด้วย ถ้าไม่ลงในรอบแรกแล้วมารอบสอง จะตอบพรรคที่หนุนและตอบประชาชนอย่างไร,40 พท. บินเป่าเค้กนายใหญ่ย้อนหลัง,ผู้สื่อข่าวรายงานความเคลื่อนไหวของนายทักษิณ ชินวัตร และ น.ส.ยิ่งลักษณ์ ชินวัตร อดีตนายกรัฐมนตรีว่า ขณะนี้นายทักษิณและ น.ส.ยิ่งลักษณ์เดินทางมาอยู่ที่ฮ่องกงตั้งแต่วันที่ 7 ส.ค.ที่ผ่านมา โดยจะมีอดีต ส.ส.พรรคเพื่อไทยจำนวนมากเตรียมเดินทางไปพบ ล่าสุดวันที่ 8 ส.ค. มีอดีต ส.ส.ภาคอีสานใต้เดินทางไปแล้วจำนวน 10 คน และวันที่ 10 ส.ค. จะมีเดินทางไปสมทบอีก 30 คน โดยจัดเตรียม เค้กวันเกิดให้นายทักษิณเพื่อจัดงานวันเกิดย้อนหลัง เพื่อให้อดีต ส.ส.ที่ไม่ได้เดินทางไปร่วมงานวันเกิดที่ประเทศอังกฤษ ได้ร่วมอวยพรวันเกิด โดยมีการ ประสานสมาชิกพรรคที่เดินทางไปเข้าพบในครั้งนี้ไม่ให้พูดถึงเรื่องการเมือง เพราะนายทักษิณไม่อยากให้ตัวเองถูกเชื่อมโยงกับกิจกรรมทางการเมืองของพรรคเพื่อไทย แต่อยากเปิดโอกาสให้อดีต ส.ส.ที่ไม่ค่อยได้เจอนายทักษิณเข้าพบ สมชาย โดดเด่นขึ้นนำพรรคเพื่อไทย,สมชาย มาแรงนำทัพเลือกตั้ง,ผู้สื่อข่าวรายงานว่า ส่วนผู้ที่จะมาเป็นหัวหน้าพรรคเพื่อไทยคนใหม่ที่ยังไม่มีความชัดเจนนั้น อดีตส.ส.พรรคเพื่อไทยที่ไปพบนายทักษิณก่อนหน้านี้ที่ประเทศอังกฤษ ได้สะท้อนว่าส่วนใหญ่ไม่เห็นด้วยกับการที่คุณหญิงสุดารัตน์ เกยุราพันธุ์ จะขึ้นมาเป็นหัวหน้าพรรค เพราะไม่ได้รับการยอมรับ แต่ท่าทีของนายทักษิณไม่ระบุอะไรชัดเจนในเรื่องดังกล่าว จึงทำให้เป็นที่เข้าใจกันว่า คนนำพรรคเพื่อไทยในการเลือกตั้งครั้งต่อไปไม่ใช่คุณหญิงสุดารัตน์ โดยมีชื่อของนายสมชาย วงศ์สวัสดิ์ อดีตนายกรัฐมนตรี โดดเด่น ขึ้นมาเพราะทุกคนในพรรคให้ความเกรงใจและที่ผ่านมาไม่เคยกล่าวว่าร้ายใครในพรรค ส่วนกระแสข่าวการเตรียมใช้พรรคเพื่อธรรมเป็นพรรคสำรอง หากพรรคเพื่อไทยถูกยุบนั้น เป็นเรื่องจริง เพราะที่ผ่านมา มีการยุบพรรคไทยรักไทย พรรคพลังประชาชน ทำให้ พรรคเพื่อไทยมีความกังวลมาตลอดอาจจะถูกยุบพรรค จึงจำเป็นต้องมีพรรคสำรองไว้ เพื่อป้องกันอุบัติเหตุทางการเมือง
บิ๊กตู่โต้หาเสียงลงพื้นที่ตรวจน้ำท่วม จ.เพชรบุรี ปลื้มคนเมืองเพชรฯเชียร์เบิ้ลเก้าอี้นายกฯ โอ่ชินแล้วเสียงเชียร์ให้เป็นผู้นำต่อ  
กกต.,สนช.,ผู้ตรวจการเลือกตั้ง,สรรหา,ข่าวหน้า1,ข่าวทั่วไป